**KURRIKULU DISEINUAREN HELBURUAK**

1. Kurrikuluaren diseinu egokiak garrantzia handia dauka edozein hezkuntza erakunderen funtzionamenduan; izan ere, **zenbait prozesuren kontzientzia hartzeko aukera ematen baitu** **eta ondorioz, kudeaketa eraginkorragoa egin ahal izango baitugu**. Beraz, kurrikuluak ulermen hobea eskainiko digu planteamendu teoriko, prozedura praktiko eta prozesu osoaren kontrol mailan. (Zabalza, 1991).
	1. Alde batetik, irakasleek garbi izango dute beren erabakiak hartzerakoan zein irizpidetan oinarritu behar duten.
	2. Beste aldetik, irakasleek gauzatu beharreko ekintzak martxan jartzeko zein trebetasun behar dituzten ezagutzen dituzte eta aurretik landu, prestatu eta bereganatu ditzakete. Baliabideak ere eskura dituzte.
	3. Azkenik, irakasleek tresna eta irizpide baliagarriak dituzte klaseen martxa jarraitu, ondo dagoena mantendu eta akatsak zuzentzeko.
2. Kurrikuluak ikaskuntza-irakaskuntza prozesua **konpetentzien garapenean oinarritu** dadin lagunduko digu. Konpetentzia ezagutza, trebetasun eta jarrera multzo batek osatzen dute eta hauek, testuinguru desberdinetan eta modu eraginkorrez erabiltzea suposatzen du. Horregatik, hezkuntzaren helburua ikasle konpetenteak formatzea den momentutik, ikasleak ekintzarako prestatu behar ditugu.

Casanova-k (2012) dioen bezala: *“En consecuencia, para ser “competente” hay que poner en juego la personalidad completa, no solo el saber matemático, científico, tecnológico o artístico. Por lo mismo, cada una de las competencias citadas con anterioridad hay que trabajarlas desde todas las áreas o materias curriculares y todas esas áreas deben aportar saberes concretos para la consecución de todas las competencias. Se conforman, de este modo, aprendizajes absolutamente transversales en todos los órdenes: las áreas curriculares se relacionan entre sí y la totalidad de las competencias también. Cuando se trabaja una de ellas, se está potenciando el resto, sin duda alguna”*.

Kurrikulu eredu honek ikuspegi globala eta integratzailea ematen dio ikaskuntza prozesuari, ikaskuntza esanguratsu bat erraztuz eta bizitza guztian etengabe eta modu arduratsu eta autonomoan ikasi ahal izateko gaitasuna garatuz.

1. Kurrikulua **hezkuntza kalitatea eta berrikuntza txertatzeko baliabide egokitzat j**otzen da.

Alde batetik, planifikazioak dakarren hausnarketak, prozesuaren jarraipenak eta emaitzen ebaluazioak curriculuma etengabe moldatu eta hobetzeko aukera ematen du. Premiei modu egokian erantzuteak eta etengabe berritzen eta egokitzen aritzeak hezkuntzaren kalitatea hobea izatea eragingo du.

Beste aldetik, jarduera berriztatzaileak kurrikuluan integratu eta sistematizatzea derrigorrezkoa da; bestela, ekintza anekdotiko eta puntual izateko arriskuan eroriko gara. Horregatik, berrikuntza jarduerak curriculumean adierazi behar dira, jarraipena egin behar zaie eta ebaluatu egin behar dira; ikastetxeko beste edozein ekintzekin egiten den moduan. Jarduera hauek egunerokotasunean txertatzeak, progresiboki berriztapen berriak integratzen joateko aukera emango digu; etengabe berritzen eta ikasten ari den erakundea bihurtuz.